অরণ্যের অধিকার উপন্যাসটি মহাশে^তার সাহিত্যিক জীবনের দিক পরিবর্তিত করে প্রবলভাবে। মুন্ডা বিদ্রোহের আখ্যানকে উপন্যাসের কলেবরে স্থান দিয়ে, বীরসা মুন্ডাকে নায়কোচিত মহিমা দানে সৃষ্ট এ-উপন্যাস যখন সাহিত্য আকাদেমি পুরস্কার পায়, মুন্ডারা একমাস ধরে মেলা করে, ঢোল বাজিয়ে নেচে-গেয়ে উৎসব করেছিল তাদের নিয়ে রচিত কাহিনি পুরস্কার পেয়েছিল বলে এবং লেখক মহাশে^তাকে আক্ষরিক অর্থেই দেবী হিসেবে গ্রহণ করেছিল। এ উপন্যাস প্রকাশের পরই লেখক আদিবাসীদের ‘মারাং দাই’ বা বড়দিদিতে পরিণত হন এবং তাঁদের জীবনের অন্দরমহলে প্রবেশাধিকার পান।